Στόχο Σουηδών νεοναζί αποτελεί η δημοσιογράφος Αλεξάνδρα Πασχαλίδου, καθώς δραστηριοποιείται υπέρ των μεταναστών και άλλων μειονοτήτων στη χώρα, κάτι που ενοχλεί τους ακραίους κύκλους, οι οποίοι ζητούν την απέλασή της.

Η ίδια δημοσίευσε στο Twitter μια φωτογραφία από την χθεσινή συγκέντρωση των νεοναζί, καλώντας τους πολίτες να βρίσκονται σε εγρήγορση και να δράσουν κατά αυτών των φαινομένων.

Στη φωτογραφία που αρχικά ανέβασε στο twitter η νεοναζιστική οργάνωση Nord Front, υπάρχει ένα πλακάτ με τη φωτογραφία και το όνομα της Αλεξάνδρας Πασχαλίδου και το μήνυμα: «Παράνομη».

Η δημοσιογράφος απαντά με το δικό της μήνυμα: «Ναζιστές, δεν θα με τρομάξετε ώστε να σιωπήσω».